Okresná prokuratúra Nitra 
Damborského 1, 949 99 Nitra 1,  	

Sp. zn. : 2 Pv 132/15/4403	Nitra, 18.8.2015
EEČ : 2-32-188-2015

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Nitra
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 odsek 1 Trestného zákona, ktorého sa dopustil na tom skutkovom základe, že v presne nezistenom okolo 15,00 hodine dňa 15.1.2015, v byte XXXXX v Nitre, zobral z peňaženky XXXXX platobnú kartu k bankovému účtu patriacemu menovanému poškodenému, vedenému v pobočke zahraničnej banky Zuno bank Ag, ktorú následne bez jeho vedomia a súhlasu dňa 16.1.2015 v čase o 11,35 hodine, použil prostredníctvom internetu na úhradu vo výške 20,70 €, u obchodníka PartnerNaUrovni akujeme zBerlin

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Vyšetrovateľka Okresného riaditeľstva Policajného zboru, Odboru kriminálnej polície v Nitre, uznesením vydaným pod spisovou značkou ČSV:ORP-249/2-VYS-NR-2015 dňa 5.3.2015, podľa § 199 odsek 1 Trestného poriadku začala trestné stíhanie pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa  219 odsek 1  Trestného zákona. 
  Následne vyšetrovateľka Okresného riaditeľstva Policajného zboru, Odboru kriminálnej polície v Nitre, uznesením vydaným pod tou istou spisovou značkou dňa 19.5.2015, podľa § 206 odsek 1 Trestného poriadku vzniesla obvinenie XXXXX pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa  219 odsek 1 Trestného zákona, na skutkovom základe uvedenom vo výrokovej časti tohto uznesenia.
  Vec realizujúca vyšetrovateľka Okresného riaditeľstva Policajného zboru, Odboru kriminálnej polície  v Nitre v rámci vykonaného skráteného vyšetrovania k veci vypočula obvineného XXXXX a poškodeného XXXXX, vo veci bol taktiež vypracovaný znalecký posudok, ako aj zabezpečené príslušné na vec sa vzťahujúce listinné dôkazy.
  Po skončení skráteného vyšetrovania bol na Okresnú prokuratúru XXXXX predložený vyšetrovací spis ČSV:ORP-249/2-VYS-NR-2015 aj spolu s návrhom na podmienečné zastavenie trestného stíhania s tým, že po preskúmaní predmetného spisového materiálu som zistil, že predmetný návrh je dôvodný.
  Podľa § 8 Trestného zákona (č. 300/2005 Z.z. v znení neskorších predpisov) trestný čin je protiprávny čin, ktorého znaky sú uvedené v tomto zákone, ak tento zákon neustanovuje inak.
  Podľa § 219 odsek 1 Trestného zákona kto neoprávnene vyrobí, pozmení, napodobní, falšuje alebo si obstará platobný prostriedok alebo elektronické peniaze alebo inú platobnú kartu vrátane telefónnej karty alebo predmet spôsobilý plniť takú funkciu na účel použiť ho ako pravý alebo na taký účel ho prechováva, prepravuje, použije alebo poskytne inému, potrestá sa odňatím slobody na jeden rok až päť rokov.
  Naplnenie všetkých obligatórnych zákonných znakov skutkovej podstaty prečinu neoprávneného vyrobenia a používania platobného prostriedku, elektronických peňazí alebo inej platobnej karty podľa  219 odsek 1  Trestného zákona v danej trestnej veci, bola preukázaná jednak svedeckou výpoveďou poškodeného XXXXX, zabezpečenými na vec sa vzťahujúcimi listinnými doklady, ako aj v neposlednom rade výpoveďou obvineného XXXXX, ktorý sa v priebehu skráteného vyšetrovania vykonaného v rámci prípravného konania doznal ku spáchaniu predmetného trestného činu ktorý mu je kladený za vinu a pre ktorý mu bolo vznesené obvinenie. 	 
  Po preskúmaní na vec sa vzťahujúceho spisového materiálu bolo zistené, že obvinený XXXXX po riadnom poučení súhlasí s postupom podľa § 216 odsek 1 Trestného  poriadku.  
  Poškodený XXXXX, si voči obvinenému neuplatnil nárok na náhradu škody spôsobnej trestným činom, nakoľko obvinený mu peňažnú sumu vo výške 20,70 € osobne vrátil, v dôsledku čoho sa má zato, že splnenie materiálnej podmienky v zmysle § 216 odsek 1 písmeno b) Trestného poriadku, bolo zo strany obvineného XXXXX, splnené. 
  Obvinený XXXXX je trestne stíhaný pre skutok, ktorý vykazuje všetky obligatórne znaky skutkovej podstaty prečin neoprávneného vyrobenia a používania platobného prostriedku, elektronických peňazí alebo inej platobnej karty podľa  219 odsek 1  Trestného zákona č. 300/2005 Z.z. v znení neskorších predpisov, za spáchanie ktorého umožňuje vyššie uvedený Trestný zákon uložiť trest odňatia slobody na jeden rok až päť rokov.
  Podľa § 216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta, alebo aj bez návrhu podmienečne zastaviť trestné stíhanie, ak obvinený vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo urobené slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrela dohodu alebo urobil iné potrebné opatrenie na jej náhradu a vzhľadom na osobu obvineného s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
  Ako vyplýva z odpisu registra trestov, obvinený XXXXX nebol doposiaľ súdne trestaný.  
  Obvinený XXXXX nie je vedený v evidencii spáchaných priestupkov..
  Z miesta trvalého bydliska je hodnotený kladne.   
  S poukazom na vyššie uvedené skutočnosti možno konštatovať, že materiálne podmienky uvedené v § 216 odsek 1 písmeno a), písmeno b), písmeno c) Trestného poriadku boli zo strany obvineného XXXXX v celom rozsahu splnené.   
  Zároveň tiež možno konštatovať, že v danom prípade v zmysle § 216 odsek 6 písmeno a), písmeno b), písmeno c) Trestného poriadku sa nejedná o trestný čin, ktorým by bola spôsobená smrť osoby, alebo by trestné stíhanie bolo vedené pre korupciu, alebo by trestné stíhanie bolo vedené proti verejnému činiteľovi, prípadne zahraničnému verejnému činiteľovi.
  Obvinenému XXXXX zároveň bola podľa § 216 odsek 2 Trestného poriadku určená skúšobná doba v trvaní 1 roka, počas ktorej je povinný viesť riadny život, nedopustiť sa žiadneho protiprávneho konania, pretože v opačnom prípade umožňuje zákon i v rámci plynutia skúšobnej doby rozhodnúť o tom, že sa v trestnom stíhaní pokračuje.
  S poukazom na vyššie uvedené skutočnosti a citované zákonné ustanovenia mám za to, že bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia na Krajskú prokuratúru v Nitre, cestou tunajšej okresnej prokuratúry. Sťažnosť má odkladný účinok. (§ 216 odsek 5 Trestného poriadku)

JUDr. Attila Bari
prokurátor